Erikskrönikan
Store norske leksikon,Språk og litteratur,Litteratur i verden,Europa,Sveriges litteratur,Sveriges litteratur før 1500-tallet
Erikskrönikan er den eldste svenske rimkrønike. Den er skrevet på knittelvers og er mesterverket innen profan svensk middelalderlitteratur. Krøniken ble trolig skrevet rundt 1322–1332.
Erikskrönikan behandler Sveriges politiske historie fra 1229 til valget av Magnus Eriksson som konge 1319. Den sentrale skikkelsen er denne kongens far, hertug Erik Magnusson. Krøniken er preget av franske chansons de geste og tyske rimkrøniker, men også av Eufemia-visenes høviske idealer og av folkevisene.Den historiske kildeverdien varierer fra del til del. Krøniken avsluttes med beretningen om gjestebudet i Nyköping (Nyköpings gästabud), hvor hertugene Erik og Valdemar myrdes av broren, kong Birger Magnusson, som siden jages bort før hertug Eriks sønn Magnus Eriksson blir valgt til konge i 1319.De nyeste utgavene er ved Rolf Pipping (1921/1963) og Sven-Bertil Jansson (1986). Les mer i Store norske leksikon Sveriges litteratur Sveriges historie middelalderen Statsoverhoder i Sverige litteratur Eksterne lenker Les Erikskrönikan i Sven-Bertil Janssons utgave hos litteraturbanken.se Les Erikskrönikan i Rolf Pippings utgave hos litteraturbanken.se